(टटका खबर, बियफे, भादो अन्हरिया चउथ, 2078 विक्रमी)
केरल में कोरोना के कहर बरकरार रहला का बावजूद बाकी देश में कोरोना में कमी आइल बा. बिहारो में कोरोना अब काबू में आ गइल तउकत बा आ ई देखि के मुख्यमंत्री नीतीश कुमार आजु 26 अशस्त से एक महीना ले, माने कि 25 सितम्बर तक लागू रहे वाला, बिहार में सगरी कोरोना प्रतिबंधन के खतम कर दिहलें.
अब मंदिर, गुरुद्वारा, चर्च, मस्जिद, स्कूल, कॉलेज, दूकान, मॉल, बाजार, हाट सब कुछ खोल दीहल गइल बा. बाकिर सभका से इङो कहल गइल बा कि कोरोना से बचे वाला व्यवहार जारी राखे के बा. बचाव के कोशिश छोड़ल मँहग पड़ सकेला ई हमेशा याद राखे सभ कोई.
सार्वजनिक जगहन पर प्रशासन के अनुमति ले के हर तरह के आयोजन कइल जा सकेला.
